Lav et referat af nedenstående tekst:

Tekst:
Formanden for den radikale byrådsgruppe og tidligere borgmester i Rebild Kommune Leon Sebbelin har valgt at træde ud af byrådet ved udgangen af juli måned. Det gør han på grund af personlige årsager, skriver Radikale Venstre i Rebild i en pressemeddelelse. - Da min familiemæssige situation har ændret sig væsentligt med nye ansvar til følge, er det blevet tydeligt for mig, at dette ikke kan forenes med mit politiske arbejde, som kræver ualmindeligt meget i fritiden også, siger Leon Sebbelin. - Jeg har valgt at prioritere min familie, og derfor ser jeg mig nødsaget til at udtræde af de mange politiske hverv og opgaver, som jeg har både bestridt og nydt gennem de seneste godt 21 år. Leon Sebbelin har siddet som borgmester i kommunen i to perioder fra 2014-2021, og har uafbrudt været medlem af byrådet i 21 ½ år. Desuden har Leon Sebbelin de seneste halvandet år været formand for Teknik- og miljøudvalget og Rebild forsyning, men de poster mangler stadig at blive fordelt. Det forventes at ske på et ekstraordinært byrådsmøde 10. august. Det er Michael Portefèe P. Lex, som har siddet i byrådet i fire år, og som er formand for for Himmerlandskredsen, der træder ind i byrådet i stedet for Leon Sebbelin. Pia Elberg overtager gruppeformandsposten.

Referat:
Den tidligere borgmester i Rebild Kommune Leon Sebbelin trækker sig fra byrådet af personlige årsager.